CELEX: 62010CO0028
Language: hu
Date: 2010-09-02 00:00:00
Title: A Bíróság (második tanács) 2010. szeptember 2-i végzése. # Mehmet Salih Bayramoglu kontra Európai Parlament és Az Európai Unió Tanácsa. # Fellebbezés - Az eljárási szabályzat 119. cikke - Szabálytalan kereseti kérelmek - Nyilvánvaló elfogadhatatlanság. # C-28/10 P. sz. ügy

A Bíróság (második tanács) 2010. szeptember 2‑i végzése – Bayramoglu kontra Parlament és Tanács
      (C‑28/10. P. sz. ügy)
      „Fellebbezés – Az eljárási szabályzat 119. cikke – Szabálytalan kereseti kérelmek – Nyilvánvaló elfogadhatatlanság”
      Fellebbezés – Jogalapok – Nem a vitatott határozat teljes vagy részleges hatályon kívül helyezésére irányuló kérelmek – Először a fellebbezés keretében felhozott jogalap – Nyilvánvaló elfogadhatatlanság (A Bíróság eljárási szabályzata, 113. cikk, 1. és 2. §) (vö. 12–18. pont)
      Tárgy
      
         
               Fellebbezés az Elsőfokú Bíróság (második tanács) T‑110/09. sz., Bayramoglu kontra Parlament és Tanács ügyben 2009. szeptember
                  24‑én hozott végzése ellen, amelyben az Elsőfokú Bíróság – mint nyilvánvalóan elfogadhatatlant – elutasította a ciprusi kérdés
                  rendezése esetén a ciprusi nép európai parlamenti képviseletéről szóló, 2004. június 10‑i tanácsi határozat megsemmisítése
                  iránt előterjesztett keresetet – Határidőn túl benyújtott kereset.
               
            Rendelkező rész
      1)         A Bíróság a fellebbezést elutasítja.
      2)         A Bíróság M. S. Bayramoglut kötelezi a költségek viselésére.